Yuri Andrujovich

**Yuri Andrujóvich** (en ucraíno: ***Ю́рій І́горович Андрухо́вич***), nado en Stanislav, Ucraína o 13 de marzo de  1960, é un escritor ucraíno, xornalista e tradutor, que se destacou polas súas novelas, poemas e ensaios. 

## Traxectoria 
Estudou xornalismo no Instituto de Poligrafía de Ucraína en Lviv, onde se diplomou en 1982; posteriormente terminou tamén os Cursos Superiores Literarios do Instituto de Literatura Maksim Gorki de Moscova (1991). 

Fixo o servizo militar no exército soviético en 1983-84 e esa experiencia foi reflectida máis tarde nos seus contos.

Comezou a súa carreira literaria con poesías que apareceron en diversas revistas e o primeiro libro que publicou foi un poemario —*Небо і площі (*en galego*,* *Ceo e nubes)*—, en 1985. Ese mesmo ano cofunda, cos escritores Víctor Neborak e Oleksandr Irvanets, o grupo poético *BuBaBu* —cuxas siglas están tomadas das primeiras sílabas das palabras ucraínas para "Bufonería", "Farsa" e "Burlesco"—, do que é considerado patriarca. En 1987 saíu o seu primeiro libro de narrativa, unha recompilación de contos, e en 1992 publicou a súa primeira novela.

Aínda que promotor da lingua e identidade ucraína, non se lle adoita considerar dentro dos nacionalistas. En entrevistas, proclamou que respecta tanto o ruso como o ucraíno no seu país e autotraduciuse ao ruso.

Foi vicepresidente da Asociación de Escritores Ucraínos desde a súa fundación en 1997  —como alternativa á Unión de Escritores de Ucraína, de tradición soviética— até o ano 2000.

As súas obras foron traducidas a numerosos idiomas.

## Obras 
* *Небо і площі*, poemario, 1985 (*Ceo e nubes*)
* Зліва, де серце, contos, 1987 (*Á esquerda, onde está o corazón*)
* *Середмістя*, poemario, 1989 (*O centro da cidade*)
* *Екзотичні птахи і рослини*, poemario, 1991 (*Aves e plantas exóticas*)
* *Рекреації*, novela, 1992 (*Recreacións*)
* *Московіада*, novela, 1993 (*Moscoviada*)
* *Перверзія*, novela, 1996 (*Perversión*)
* Екзотичні птахи і рослини з додатком «Індія»: Колекція віршів, poemario, 1997 (*Aves e plantas exóticas co engadido de India: colección de poemas*)
* *Дезорієнтація на місцевості*, ensaios, 1999 (*Desorientación de lugar*)
* *Моя Європа*, ensaio, 2000 (*A miña Esuropa*)
* *Центрально-східна ревізія*, ensaios, 2000 (*Revisión central-europea*)
* *Дванадцять обручів*, novela, 2003 (*Doce aneis*)
* *Пісні для мертвого півня*, poemario, 2004 (*Cantos para o galo morto*)
* *Диявол ховається в сирі*, ensaios, 2006 (*O diaño escóndese no queixo*)
* Таємниця. Замість роману, novela, 2007 (*Misterio.* *En lugar dunha novela*)

## Traducións 
Traduciu a Shakespeare e a autores alemáns, estadounidenses e rusos. 
Traduciu do polaco, entre outros, a poesía de Czesław Milosz , así como aos escritores Tadeusz Konwicki e Bruno Schulz.

## Premios e distincións 
* Premio Blahovist 1993
* Premio da Fundación Helen Shcherban-Lapika 1996 (xunto co resto de poetas do grupo *BuBaBu* e a Oksana Zabuzhko)
* Premio da revista literaria *Suchasnist* 1997
* Premio Lesia & Petró Kovalev 1998
* Premio Herder  2001
* Premio da Paz Erich Maria Remarque 2005
* Premio Angelus de Literatura Centroeuropea 2006 (Polonia) por *Doce anillos*
* Premio ó Acercamento Europeo 2006 (Leipzig) por *Дванадцять обручів* (en galego, *Doce aneis*)

## Véxase tamén
### Ligazóns externas 
* Yuri Andrujovich 
* Andrujovich na editorial Acantilado
* ''La emotiva 'geopoética' de Yuri Andrujóvich traza las fronteras de Kosmopolis* edición dixital de *El País* Cataluña, 18.10.2006; acceso 04.08.2011
* Ignacio Vidal-Folch. *El último territorio*, de Yuri Andrujóvich, *Letras Libres*, xaneiro 2007; acceso 04.08.2011
* Juan Forn. *El muerto que habla*, *Página/12*, 27.06.2007; acceso 04.08.2011
* José María Guelbenzú. *Miedo al ayer y al mañana*, *El País*, 17.11.2007; acceso 04.08.2011
* Víctor Andresco. *Cóctel 'vitriolov'*, sobre *Moscoviada*, *El País*, 11.06.2011; acceso 04.08.2011
* Camilo Marks. *Medianoche en Moscú*, recensión de *Moscoviada* na *Revista de Libros* de *El Mercurio, 31.07.2011; acceso 04.08.2011*
* Biografía de Andrujovich, en ucraíno
* Biografía de Andrujovich, en inglés
* Páxina dedicada a Andrujovich, en ucraíno, aínda que a súa biografía está tamén en inglés e alemán
* Artigos de Andrujovich no semanario *Zérkalo Nedeli* (*O Espello da Semana'') en ucraíno e ruso